จะเป็นๆ หายๆ อาการเริ่มแรกจะคันหัว เกา ผมก็ร่วง หนังศรีษะไม่เรียบ เหมือนมีสิวอุดตัน ผ่านไปหลายวัน บางจุดจะมีสิวอุดตันสีขาวเกาหลุดออกมา บางจุดเป็นแผลแดง มีเกิดจากการเกาบ้าง บางจุดเป็นแผ่นสีขาวเล็กๆ ไรผม 2ข้างจะมีรอยแดงจากแผ่นสีขาวทื่ลอกหลุดออกมา จะเป็น 5-7วันหาย เดือน1 จะเป็น 1-2ครั้ง เคยสังเกตนอนน้อยจะมีอาการ หรือ ใช้ยาสระผมบ้างยี่ห้อ ผมใช้ยาสระผมน้ำมันมะพร้าว ตามอินเตอร์เน็ต ผมจะไม่มัน ร่วงน้อย แต่คัน และ จะมีแผ่นสีขาวลอกออกมา ถ้าใช้ยาสระผมขจัดรังแค ป้องกันผมร่วง รังแค คัน แผ่นขาว จะหาย แต่ผมร่วง มัน แบบนี้เป็นที่ยาสระผมหรือเป็นอาการของโรค แล้วยาสระผมขจัดรังแค สูตรสมุนไพร(ดอกบัวคู่) กับ เคมี(คลีนิค) อย่างไหนดีกว่ากัน ในแง่ขจัดรังแค
สวัสดีค่ะ จากอาการดังกล่าวมา อาจจะมีภาวะ-เป็นผื่นผิวหนังอักเสบบริเวณหนังศีรษะจากมีต่อมไขมันมาก ซึ่งพบได้บ่อย-สะเก็ดเงินที่ศีรษะ-อาการแพ้ต่อสารบางอย่างที่ใช้เช่นแชมพู ครีมนวด ยาหยอดศีรษะ-เชื้อราที่หนังศีรษะแนะนำพบแพทย์ผิวหนังเพื่อตรวจรอยโรคจริง ให้ได้การวินิจฉัยที่แน่นอนก่อนการรักษาหากเป็นผื่นผิวหนังอักเสบบริเวณหนังศีรษะจากมีต่อมไขมันมาก หรือสะเก็ดเงินคือการใช้ยาสเตียรอยด์ทาเฉพาะที่ ร่วมกับใช้แชมพูเพื่อลดการอักเสบและลดสะเก็ดเช่นแชมพูน้ำมันดิน หรือแชมพูฆ่าเชื้อรา การหมักน้ำมันก็จะช่วยลดสะเก็ดได้ดีอีกวิธีหนึ่งค่ะ หากมีเชื้อราที่หนังศีรษะก็ควรได้รับยาฆ่าเชื้อรากินควบคู่ไปด้วยในระหว่างนี้ควรสระผมทุกวันไม่ให้มีรังแคหรือสะเก็ดค้างที่หนังศีรษะ ไม่ไปแกะเกาบริเวณหนังศีรษะ หากคันมาก ขุยมาก เลือดออกที่บริเวณหนังศีรษะร่วมด้วย ควรรีบไปพบแพทย์ ควรใช้แชมพูเด็กอ่อนๆหรือแชมพูน้ำมันดินดังกล่าวไปจะดีกว่าการใช้แชมพูสมุนไพรที่ไม่ทราบส่วนประกอบที่แน่นอนค่ะ